**Nemzetközi Oktatói hét**

2019.12.02-2019.12.06-ig, UCLL University Colleges Leuven-Limburg

Leuven flamand egyetemi város a belgiumi Flamand-Brabant tartományban, amelynek egyben fővárosa, közigazgatási és jogi központja is. Leuven elsősorban katolikus egyeteméről ismert (K.U.Leuven), amely a Németalföld legősibb egyeteme, és a világ egyik legszínvonalasabb felsőoktatási intézménye. A UCLL viszonylag fiatal üzleti egyetem 1 500 oktatóval és 14 000 hallgatóval. Az intézmény kiemelt hangsúlyt fektet a gyakorlatias jellegű képzésre és a hallgatók vállalkozókedvének előmozdítására (Start mind).

**Leuven nevezetességei**



**Hétfő**

Hétfőn este a házigazdák bemutatták az egyetemüket, a nemzetközi képzési programjukat. Különösen érdekes volt a nemzetközi marketing képzésük, ahol a hallgatók 1 évet a leuveni intézményben, 1 évet valamilyen európai partnerintézményben és egy évet szakmai gyakorlattal töltenek.

**Az campus makettja**

****

Az oktatói héten számos európai országból voltak résztvevők: Oroszországból, Romániából, Szlovéniából, Dániából, Észtországból, Lettországból, Litvániából, Spanyolországból, Görögországból, az Egyesült Királyságból és Hollandiából. Egy rövid pitch keretében mindenki bemutatkozott, illetve megfogalmazta elvárásait a nemzetközi héttel kapcsolatban.

**Az oktatói hét résztvevői**



Végül mindenki megkóstolhatta a résztvevő nemzetek ételeit, italait. Hazánkat olyan hungaricumokkal, mint a Pick téliszalámi, a csemege és a csípős Piros Arany, illetve pálinka mutattuk be.

**A magyar asztal**




**Kedd**

Délelőtt lehetőségünk nyílt az egyetemünket bemutatni a külföldi tanulást tervező hallgatók előtt. A hallgatók nagy érdeklődést mutattak Magyarország és a Széchenyi István Egyetem iránt. Délután oktattunk, illetve a többiek előadásait hallgattuk, akik főként marketing és menedzsment, illetve pénzügy témákban tartottak interaktív vendégelőadásokat.

**A SZE standja**

|  |  |
| --- | --- |
|  | C:\Users\kellerv\AppData\Local\Packages\Microsoft.MicrosoftEdge_8wekyb3d8bbwe\TempState\Downloads\IMG_20191203_105048 (1).jpg |

**Szponzorálás előadás**



Este Sven Cerulus nemzetközi kapcsolatokért felelős tanácsadó tartott idegenvezetést, végigvezetett minket az egyetemi város nevezetességein, az estét egy baráti beszélgetéssel és sörözéssel zártuk. Leuvenben található az InBev sörgyár, itt gyártják a Stella Artois-t. Tartózkodásunk idején a gyár dolgozói sztrájkoltak, ezért a gyárlátogatás elmaradt.

**Esti sörözés a résztvevőkkel**



**Szerda**

Reggel elvittek minket a Diepenbeek campusba, ami Hasselt közelében van. Délelőtt előadásokat tartottunk, majd délután a Corda inkubátorházba látogattunk, ahol a start-up vállalkozásokat segítik széleskörű szolgáltatásnyújtás által.

**Corda inkubátorház**

****

Az este egy remek kulturális programmal (Múzeumok Éjszakája), illetve sörözéssel zárult.

**Múzeumok éjszakája**



**Csütörtök**

Csütörtökön reggel workshopot szerveztek nekünk, ahol különböző témakörökben – vállalkozás, nemzetközi kompetenciák, blended learning ('vegyes-', vagy 'kombinált oktatás'), munkahelyi tanulás, LLL (life long learning), minőségmenedzsment – vitattuk meg a jógyakorlatokat.

**Csütörtöki workshop**



Az este egy ünnepélyes vacsorával és az igazolások átadásával zárult.



**Köszönjük a résztvevőknek ezt az élményekben, kulturális programokban és tapasztalatokban gazdag hetet, különösen Svennek és Robrechtnek!**